無機化合物基本上就係冇碳同氫之間嘅化學鍵嘅化合物，例如水就係一種無機化合物，有好多無機化合物都對生物嚟講有用，例如水喺生物嘅身體入面成日扮演溶劑（簡單講就係俾啲反應物溶喺入面，而呢樣嘢係好多化學反應嘅必要條件）嘅角色，俾好多維持生命必需嘅化學反應得以進行，而且無機化合物係地殼嘅重要組成部份。